Diari Oficial de la Generalitat Valenciana


Sumari del DOGV 3824, del 29-08-2000 (2000/6528)

RESOLUCIÓ de 26 de juny de 2000, del director territorial de la Conselleria d'Indústria i Comerç a Alacant, per la qual se sotmet a informació pública l'aprovació de projecte, autorització administrativa, i declaració, en concret, d'utilitat pública de l'annex II al projecte d'execució de la línia elèctrica a la tensió de 132 kV denominada Elx Sud-Rocamora, al terme municipal de Crevillent.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6528


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 26 de juny de 2000, del director territorial de la Conselleria d'Indústria i Comerç a Alacant, per la qual se sotmet a informació pública l'aprovació de projecte, autorització administrativa, i declaració, en concret, d'utilitat pública de l'annex II al projecte d'execució de la línia elèctrica a la tensió de 132 kV denominada Elx Sud-Rocamora, al terme municipal de Crevillent. [2000/6528]
  
Als efectes previstos en l'article 9 del Decret 2.617/1966, sobre normes per a atorgament d'autorització administrativa en matèria d'instal·lacions elèctriques, de 10 d'octubre (BOE de 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), se sotmet a informació pública la instal·lació elèctrica les característiques principals de la qual són:
  
A) Peticionari: Iberdrola, SA, amb domicili social a Madrid, av. de Burgos, núm. 8, B, 6a planta.
  
B) Lloc on s'establirà la instal·lació: província d'Alacant. Terme municipal de Crevillent.
  
C) Finalitat de la instal·lació: la variant que s'efectua en la línia elèctrica, 132 kV, denominada Elx Sud-Rocamora i que afecta el tram comprés entre els suports 22 a 33 consensuada per responsables de l'Ajuntament de Crevillent, de la Conselleria de Medi Ambient i d'Iberdrola, SA, amb la finalitat de reduir l'afecció que el traçat de l'annex anterior produïa per proximitat de pas P.N. d'El Horedo.
  
D) Característiques principals:
  
Tensió: 132 kV.
  
Longitud: 3,391 km, dels quals 2,423 km són en aeri, 0,966 són de tres circuits, dos de 132 kV i un passa línia de 66 kV Rocamora-Elx Sud entre el suport núm. 27 i el 30, i 1,457 km de doble circuit. El tram en subterrani serà de doble circuit en tot el seu recorregut del suport núm. 25 al 26.
  
Origen i final: comprén dels suports 22 a 33 de la línia aèria 132 kV entre S.T. Elx Sud-Rocamora, al terme municipal de Crevillent.
  
E) Pressupost: 512.968.556 PTA (dos-cents quatre milions dues-centes quaranta-huit mil set-centes huitanta-cinc pessetes).
  
El titular ha sol·licitat, sobre les finques descrites en la relació annexa, servitud de pas aèria i subterrània d'energia elèctrica que comprén, a més del vol sobre el predi sirvent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats pel dit projecte, la relació dels quals s'inclou al final d'aquest anunci, perquè puga ser examinat el projecte de la instal·lació en aquest Servei Territorial d'Indústria i Energia, situat al c/ Churruca, núm. 29, d'Alacant, i perquè puguen formular-se, en doble exemplar, les al·legacions que es consideren oportunes, en el termini de trenta dies hàbils, comptats a partir de l'endemà de la publicació d'aquest anunci.